L 302/16 Jurnalul Oficial al Uniunii Europene 19.11.2011 REGULAMENTUL DE PUNERE ÎN APLICARE (UE) NR. 1189/2011 AL COMISIEI din 18 noiembrie 2011 de stabilire a unor norme referitoare la anumite dispoziții din Directiva 2010/24/UE a Consiliului privind asistența reciprocă în materie de recuperare a creanțelor legate de impozite, taxe şi alte măsuri COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2010/24JUE a Consiliului din 16 martie 2010 privind asistenţa reciprocă în materie de recu- perare a creanțelor legate de impozite, taxe și alte măsuri (!), în special articolul 26, întrucât: (1) Directiva 2010/24JUE a modificat substanțial, în raport cu Directiva 2008/55/CE a Consiliului (?), normele privind asistenţa reciprocă în materie de recuperare a creanțelor legate de impozite, taxe şi alte măsuri, precum şi recent stabilitele competențe de executare ale Comisiei. Prin urmare, este necesar să se înlocuiască normele de aplicare în vigoare, adoptate de Comisie, printr-un nou regulament de punere în aplicare. (2) Pentru a se asigura comunicarea rapidă între autoritățile competente, trebuie adoptate norme privind modalitățile practice şi perioadele necesare pentru comunicare între autoritatea solicitată și autoritatea solicitantă. (3) Pentru a se asigura certitudinea juridică, este necesar să se precizeze că valabilitatea documentelor nu este afectată de transmiterea acestora pe cale electronică. ( În vederea confirmării faptului că documentele transmise prin poştă sunt trimise de o autoritate competentă, este necesar să se prevadă norme specifice cu privire la această cale de comunicare. (5)  Pentru a se asigura transmiterea datelor și informațiilor corespunzătoare, trebuie elaborate modele ale formu- larului standard care însoțeşte cererea de notificare și ale instrumentului care permite executarea în statul membru solicitat. (6)  Pentru a se asigura certitudinea juridică, este necesar să se menţioneze în mod expres efectul juridic al notificărilor efectuate de statul membru solicitat la cererea statului membru solicitant. () JOL 84, 31.3.2010, p. 1. () JO L 150, 10.6.2008, p. 28. (7) Pentru a se asigura certitudinea juridică, este de asemenea necesar să se precizeze că notificarea sau comunicarea instrumentului uniform care permite executarea în statul membru solicitat nu are niciun efect asupra consecințelor notificării instrumentului inițial care permite executarea și că instrumentul revizuit care permite executarea în statul membru solicitat nu are niciun efect asupra creanței inițiale sau asupra instru- mentului inițial care permite executarea. (8) Regulamentul (CE) nr. 1179/2008 al Comisiei din 28 noiembrie 2008 de stabilire a normelor de aplicare a anumitor dispoziții din Directiva 2008/55/CE a Consi- liului privind asistenţa reciprocă în materie de recuperare a creanțelor privind anumite cotizaţii, drepturi, taxe şi alte măsuri (*) trebuie abrogat. (9)  Măsurile prevăzute de prezentul regulament sunt conforme cu avizul Comitetului de recuperare, ADOPTĂ PREZENTUL REGULAMENT: CAPITOLUL I DISPOZIȚII GENERALE Articolul 1 Prezentul regulament stabileşte normele de aplicare a articolului 5 alineatul (1), a articolului 8, a articolului 10, a articolului 12 alineatul (1), a articolului 13 alineatele (2), (3), (4 și (5), a articolului 15, a articolului 16 alineatul (1) şi a articolului 21 alineatul (1) din Directiva 2010/24JUE, inclusiv normele privind conversia și transferul sumelor recuperate, precum şi mijloacele de comunicare între autorități. Articolul 2 1.  Toate cererile de informații, de notificare, de recuperare sau de măsuri asigurătorii în temeiul articolului 5 alineatul (1), al articolului 8, al articolului 10 și al articolului 16 alineatul (1) din Directiva 2010/24/UE (denumite în continuare „cereri de asistenţă”) şi toate instrumentele, formularele şi alte documente care le însoţesc, precum şi orice alte informații comunicate cu privire la cererile respective se trimit prin rețeaua RCC, cu excepția cazului în care acest lucru nu este posibil din motive tehnice. (') JO L 319, 29.11.2008, p. 21.